Sideroxylon alachuense

Ti Sideroxylon alachuense, ammo kadagiti kadawyan nga Ingles a nagan iti Alachua bully, silver bully ken silvery buckthorn, ket ti sebbangan ti mula a patneng kadagiti estado ti Estados Unidos iti Georgia ken Florida. Daytoy ket agtubo kadagiti kabakiran a lugar iti hummocks wenno iti asideg dagiti lennek ti apug wenno dagiti bunton ti kontsa, iti kangato iti saan nga ab-ababa ngem 200 m (650 kadapan).

Ti Sideroxylon alachuense ket ti matnag bulong a kayo aginggana iti 10 m (33 kadapan) iti katayag. Dagiti ungkay ket nasiitan ngem malaksid iti dayta daytoy ket nalamuyot. Dagiti bulong ket aginggana iti 70 mm (2.8 pulgada) iti kaatiddog, nasileng iti ngato ken nangisit a berde iti baba. Dagiti puraw a sabong ket rimpuok aginggana dagiti 20 a sabong. Dagiti berry ket nangisit, aginggana iti 13 mm (0.5 pulgada) iti diametro.

Ti sebbangan ket nanaganan manipud iti lugar a nakaurnongan ti kita ti espesimen, ti Alachua Sink iti uneg ti Paynes Prairie Preserve State Park iti Alachua County, Florida.

Dagiti nagibasaran 

alachuense
Flora ti Florida
Flora ti Georgia (Estado ti E.U.)